Pokljuka

Pokljuka er et skogsplatå i det nordvestlige Slovenia. Det ligger ca. 1300 moh., ca. 25 km fra byen Bled. Pokljuka er en del av Triglav nasjonalpark. 

Platået er kjent for vintersportanleggene, her blir det blant annet arrangert verdenscupløp i skiskyting nesten hvert år. Pga ombygging av stadion måtte de gi fra seg v-cupen 2008/09 til Hochfilzen. VM i skiskyting gikk av stabelen her i 2001 og 2021, og også jaktstart i 1998 siden det var OL samme året.

Mange bøke- og furutrær ble hogd ned på 1700-tallet til jernverkene i Bohinj. Trærne er stort sett naturlig erstattet med pinjer. Det finnes også enkelte myrområder, som ikke er vanlig på så høytliggende platåer.

 Eksterne lenker 

 Turistinformasjon og kart – på nettsiden til sportsklubben i Pokljuka


Kategori:Slovenias geografi
Kategori:Vintersportssteder i Slovenia